**Indokolás**

**Vasszécseny Község Önkormányzata Képviselő-testületének**

**9/2020. (XII. 15.) önkormányzati rendelete**

**az a helyi környezet védelméről, a közterületek és ingatlanok rendjéről, a település tisztaságáról szóló 10/2011. (IX. 15.) önkormányzati rendelet**

**hatályon kívül helyezéséről szóló 7/2020. (VII. 9.)**

**önkormányzati rendelet hatályba nem lépéséről**

Vasszécsenyben az avar és kerti hulladékok nyílttéri égetését az önkormányzat 10/2011. (IX.15.) rendeletének 12. §-a szabályozta, amely szerint belterületen égetni a nyári időszakban kedden és pénteken, a téli időszakban kedden, pénteken és szombaton lehet. Vasszécseny Község Önkormányzatának Képviselő-testülete deregulációs kötelezettségének eleget téve 2020. december 31-i időponttal hatályon kívül helyezte a helyi rendeletet, ami azt jelenti, hogy 2021. január 1-vel megszűnik a településen a kerti hulladék és avarégetés lehetősége. A veszélyhelyzet ideje alatt alkalmazandó, levegőminőséggel összefüggő szabályokról szóló 549/2020. (XII. 2.) Kormányrendelet alapján ez a dátum azonban a veszélyhelyzet megszűnéséig kitolódik, tehát 2021. január 1-jétől a veszélyhelyzet megszűnéséig továbbra is az önkormányzati rendelet égetésre vonatkozó szabályai maradnak hatályban.

A hivatkozott Kormányrendeletben foglaltak végrehajtása érdekében  a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésben biztosított jogkörében eljárva a polgármester arról döntött, hogy az önkormányzati rendelet 2021. január 1. napjától történő hatályon kívül helyezéséről szóló önkormányzati rendelet nem lép hatályba.

Vasszécseny, 2020. december 13.

|  |  |
| --- | --- |
| **Zsolnai Zoltán sk.**  polgármester | **dr. Pintér Dóra sk.**  jegyző |